**Факультатыў “Матэматычная вясёлка”**

 **1 клас**

**Жылевіч Зінаіда Міхайлаўна,**

 настаўнік пачатковых класаў

 Геранёнскай СШ

**Тэма:** Простыя задачы на знаходжанне сумы

**Задачы:** развіваць уяўленні аб прыкладной значнасці складання пры рашэнні

 задач на знаходжанне сумы;

 садзейнічаць засваенню спосабаў мадэліравання ўмоў тэкставых

 задач дадзенага віду;

 фарміраванне: навыкаў групавога ўзаемадзеяння; рэфлексіўных

 здольнасцей ацэначнай самастойнасці вучняў

**Тып занятка:** вывучэнне новага матэрыялу

**Абсталяванне:** мультымедыйная прэзентацыя, раздатачны матэрыял (карткі,

 каляровыя кружкі), лінеечкі поспеху

**Ход занятка**

**I. Арганізацыйна-матывацыйны этап**

Н-к: Я запрашаю вас, дарагія сябры, у здзіўляльную краіну, якой правіць Каралева. Яна вучыць нас думаць, разважаць, рашаць, лічыць. Вы ўжо здагадаліся, хто гэта? (Матэматыка)

 - Для таго, каб наша падарожжа прайшло паспяхова, каралева прыслала нам кветку. (Слайд 1)



стараннасць

лянота

узаемадапамога

настойлівасць

 упартасць

уважлівасць

актыўнасць

Што мы возьмем з сабою ў дарогу? (На пялёстках кветкі дзеці чытаюць словы і адбіраюць сабе ў дарогу: стараннасць, уважлівасць, настойлівасць, узаемадапамогу, актыўнасць

* Чаго чакаеце ад урока? (Выказванні дзяцей)

Дзеці хорам: У нас усё атрымаецца!

**II. Вясёлая размінка**

* Колькі літар у рускім алфавіце?
* Колькі літар у беларускім алфавіце?
* У лацінскім?
* Колькі лічбаў у матэматычным “алфавіце”?
* Авал, трохвугольнік, квадрат. Што лішняе?
* Суткі – гэта дзень і …
* Колькі гадзін у сутках?
* Колькі дзён у тыдні?
* У моры 6 акул, з іх 3 нырнулі ў глыбіню. Колькі акул у моры?
* Калі певень на адной назе важыць 5 кг, то на дзюх … ?

**III. Актуалізацыя суб’ектыўнага вопыту вучняў**

У матэматычнай краіне жывуць мудрыя істоты. Сава-Мудрая галава прапануе вам 2 заданні. Калі вы іх выканаеце, то адгадаеце тэму ўрока.

1. “Расшыфраваць” схематычную роўнасць. (Слайд 2)

С + С = С (“Складаемае” + “Складаемае” = “Сума”). (Можна прапанаваць, калі дазволіць час, прыдумаць сказ з трох слоў, кожнае з якіх пачынаецца з літары “с”. Напрыклад: Сёння свеціць сонца)

2. Знайдзіце , колькі літар А, Ч, Д, З у табліцы (слайд 3), а затым складзіце з іх слова. Пры гэтым, А = 25; Ч = 30; Д = 11, З = 19

|  |  |  |  |
| --- | --- | --- | --- |
| 19 + 10 | 18 + 6 | 22 - 11 | 8 + 14 |
| 15 + 15 | 9 + 9 | 29 – 10 | 40 – 20 |
| 20 + 15 | 30 - 5 | 19 + 7 | 50 – 25 |
| 19 + 7 | 11 + 30 | 24 + 16 | 13 + 12 |

 (Складзенае слова: “задача”)

**ІV. Паведамленне тэмы занятка**

1. Пастаноўка мэты
2. Прагнастычная самаацэнка на лінеечцы поспеху

 **V. Этап падрыхтоўкі да актыўнага і ўсвядомленага засваення новага**

 **матэрыялу**

1. Дыдактычная гульня “Светлафор”

Вучні слухаюць умову задачы. Калі задача вызначаная (ва ўмове дастаткова дадзеных для рашэння і няма лішніх дадзеных), гэта значыць, што задачу можна рашыць, вучні паказваюць кружок зялёнага колеру. Калі задачу рашыць нельга, так як яна з’яўляецца недавызначанай ці задачу рашаць непатрэбна, таму што яна перавызначаная, - чырвоны кружок. Пры гэтым, вучням прапануецца ці змяніць умову – дапоўніць інфармацыю, ці выключыць лішнія дадзеныя, ці перафармуліраваць пытанне. Рашаць задачы неабавязкова.

* Яна намалявала 6 вялікіх кветак і 10 маленькіх. Колькі ўсяго кветак намалявала Яна?
* Марк калекцыяніруе маркі. Учора ён набыў 8 новых марак. Колькі марак стала ў калекцыі Марка?
* На ўроку працы вучні змайстравалі 2 кармушкі, 3 вялікія шпакоўні і 4 маленькія. Колькі было змайстравана шпакоўняў?
* Старэйшы брат аддаў аднаму з малодшых братоў 4 цацкі, другому – 2 цацкі. Колькі ўсяго цацак было ў старэйшага брата?
* Вавёрка і вожык сабралі па пяць баравікоў. Колькі баравікоў сабралі яны разам?
* Кіра купіла 3 піражкі, 3 булачкі і 2 кексы. Колькі піражкоў і булачак купіла дзяўчынка?
* Дзяніс падцягнуўся на турніку 8 разоў. Адпачыўшы, ён змог падцягнуцца яшчэ столькі ж разоў. Колькі ўсяго падцягванняў выканаў Дзяніс?
* Таня праслухала 4 песні на адным баку дыска і некалькі песень на другім. Колькі ўсяго песень праслухала дзяўчынка?

Вучні вызначаюць, якое агульнае патрабаванне аб’ядноўвае ўсе задачы ( знайсці суму)

**VI. Фізкультхвілінка**

Дыдактычная гульня на пераключэнне ўвагі.

1 этап.Вучні дзеляцца на 3 групы: першая – “ЗА”, другая \_ “ДА”, трэцяя – “ЧА”. Настаўнік у адвольным парадку вымаўляе адзін са складоў слова “ЗАДАЧА”. Вучні адпаведнай групы ўстаюць.

2 этап. Дзеці выконваюць вызначаныя дзеянні. Напрыклад, па камандзе “ЗА” – павярнуцца, па камандзе “ДА” – узяцца за рукі, па камандзе “ЧА” – прысесці. Апошняй падаецца агульная каманда “ЗА – ДА – ЧА”. Гульню можна праводзіць у хуткім тэмпе і на выбыванне.

**VII. Аперацыйна-пазнавальны этап**

Мадэліруем умову і рашэнне задачы

1. Работа ў парах. Жыхары казачнага лесу, дзе жыве Сава – Мудрая галава, зашыфравалі задачы. (На партах – карткі са схемамі задач на знаходжанне сумы і адна схема на знаходжанне рознасці). Вучням патрэбна адабраць карткі са схемамі задач на знаходжанне сумы, змадэліраваць і сфармуліраваць умову задачы. Рашэнне запісваецца ў сшыткі.

 Пралескі - кветак ( Умова задачы: на лясной паляне

 ? кветак

 Сон-трава - кветак расцвілі 10 пралесак і 7 кветак

 Сон-травы. Колькі ўсяго кветак

 расцвілі на паляне?)

 Паветраных шароў -

 Лопнула -

 Колькі засталося?

Рамонкі - кветак

Ландышы -

 ? кветак

 кветак

1. Падбіраем схему, найбольш падыходзячую для мадэліравання ўмовы задачы.

Вучні знаёмяцца з умовай задачы: Мама Чырвонай Шапачкі спякла піражкі. Спачатку бабуля і Чырвоная шапачка з’елі 10 піражкоў з варэннем. Затым - столькі ж з капустай. Колькі піражкоў з’елі бабуля і Чырвоная Шапачка разам?

Патрабуецца запоўніць кожную са схем згодна ўмове і адказаць на пытанне задачы .(Слайд 3)

 Было - піражкоў

+ Дабавілі - піражкоў

---------------------------------------------------------

 Стала - ? піражкоў

З варэннем - піражкоў

 ? піражкоў

З капустай - піражкоў

 піражкоў піражкоў

 **.------------------------------------------------.**

**-------------------------------------------**? піражкоў

Пасля выканання задання абмяркоўваецца, якая з трох прапанаваных схем з’яўляецца больш падыходзячай для мадэліравання ўмовы задачы пра Чырвоную Шапачку?

1. Самастойная работа ў сшытках. Практыкаванне “Рашаем задачы”. (Колькасць задач – па гледжанню вучняў)

**VIIІ. Фізкультхвілінка**: 1) для вачэй (адвольна па трэнажору);

2) дыдактычная гульня на ўвагу “Складанне ці адніманне”

Вучням прапаноўваюцца словы, якія абазначаюць змяненне пачатковай колькасці. Калі названае слова можна замяніць словам “прыбавілі”, вучні паказваюць знак “+”, калі словам “аднялі” - знак “ –“ .

Словы: прыляцелі, пайшлі, прадалі, купілі, ад’ехалі, прынеслі, сарвалі, выраслі, зрасходавалі, падыйшлі, пасадзілі, з’елі, выйшлі, аддалі, вылілі, патрацілі, дабавілі, забралі, прынеслі, узялі, адплылі, упалі, прыплылі, распусціліся, аднеслі, адрэзалі, прышылі, паставілі, забралі, спісалі, пабудавалі

**IX. Творчая работа “Састаўляем задачы”.**

Работа ў групах.Перад выкананнем задання звяртаецца ўвага вучняў на тое, якія сінонімы тэрміну “сума” сустракаюцца ва ўмовах задач: УСЯГО, РАЗАМ, У СУМЕ, УДВАІХ, АГУЛЬНЫ ЛІК, АГУЛЬНАЯ КОЛЬКАСЦЬ

**X. Вынік занятка.** Конкурс на вызначэнне самага цікавага задання ці самай цікавай задачы ў кожнай “намінацыі”

**XІ. Фактычная самаацэнка**

Слоўная ацэнка дзейнасці вучняў на занятку настаўнікам

**XIІ. Рэфлексія**

Складаем букет з вясновых кветак згодна са ступенню задавальнення ўдзелам кожнага вучня